20 टीमों के साथ ड्यूस बॉल क्रिकेट शुरू
स्व. बलीराम कश्यप व स्व. रतनलाल सुराना की स्मृति में आयोजित ड्यूस बाल क्रिकेट प्रतियोगिता की शुरूआत गुरूवार की दोपहर पनेड़ा स्थित खेल मैदान में हुई। इस स्पर्धा में बस्तर संभाग के अलावा पड़ोसी राज्य उड़ीसा की तीन टीमें व कवर्धा जिला समेत 20 टीमें हिस्सा ले रही हैं। इन टीमों का पंजीयन क्रिकेट क्लब द्वारा किया गया है। टूर्नामेंट के उद्घाटन पर जिला पंचायत सीईओ गौरव सिंह ने बेटिंग व छग युवा आयोग के सदस्य संग्राम सिंह राणा ने बॉलिंग कर किया। इसके बाद पहला मैच गीदम व नकुलनार टीम के बीच खेला गया। जिसमें टॉस जीतते हुए बल्लेबाजी करने का मौका गीदम को मिला।
हर साल ड्यूज बॉल क्रिकेट प्रतियोगिता के आयोजन के मौके पर क्रिकेट क्लब गीदम द्वारा स्टेडियम के जीर्णोद्धार की मांग की जाती रही है। इस साल भी कुछ ऐसा ही हुआ। क्रिकेट क्लब अध्यक्ष दीपक बाजपेई ने जिपं सीईओ के समक्ष स्टेडियम में व्याप्त समस्याओं का उल्लेख किया व इसके जीर्णोद्धार की मांग की। सीईओ ने कहा कि हाईस्कूल के समीप करीब 68 लाख रुपए की लागत से क्रिकेट स्टेडियम बनना प्रस्तावित है। जल्द ही इसके लिए प्रक्रिया पूरी की जाएगी। इस मौके पर श्रवण कड़ती, मनीष सुराना, नवीन विश्वकर्मा, राकेश कुशवाह सहित अन्य जनप्रतिनिधि मौजूद थे।
(संबंधित समाचार पेज नं. 18 में)
खेल
वीआईपी प्रवास से बाधा
पूर्व में इस प्रतियोगिता की शुरूआत 16 फरवरी को होनी थी। लेकिन 21 फरवरी को सीएम डॉ. रमन सिंह व राज्यसभा सांसद सुभाष चंद्रा के प्रवास के चलते स्पर्धा को स्थगित किया गया था। दरअसल जावंगा में वीआईपी प्रवास के मौके पर क्रिकेट स्टेडियम पर बने हैलीपैड का उपयोग किया जाता है। प्रतियोगिता के दौरान बाधा न हो इसलिए क्रिकेट क्लब ने निर्णय लेते हुए इसकी तिथि बढ़ा दी।
दंतेवाड़ा. बल्लेबाजी कर मैच का शुभारंभ करते जिला पंचायत सीईओ।
टूर्नामेंट
awa_Deva hin_Deva hin_Deva hin_Deva hne_Deva hne_Deva hin_Deva hin_Deva awa_Deva